02/11/2017 | Administración LocalMunicipal
Sada
Secretaría
Convocatoria de subvencións a entidades sen ánimo de lucro para actividades culturais de interese xeral e promoción de festexos en réxime de competencia competitiva para o exercicio 2017

A presente convocatoria ten por obxecto establecer o procedemento e criterios para a concesión de subvencións no ámbito do termo municipal de Sada nas materias de “Organización de actividades culturais de interese xeral” e de “promoción de festexos”, en réxime de concorrencia competitiva e de acordo cos principios de obxectividade, igualdade de concorrencia e publicidade. O Concello de Sada pretende por medio da presente convocatoria prestar axuda ás entidades culturais sen ánimo de lucro para contribuír a que acaden os obxectivos que lles son propios, fomentar a participación activa da cidadanía e democratizar o acceso da sociedade á cultura. O período que se terá en conta para a realización das actividades será o ano 2017. Subvencionaranse os proxectos das entidades e organizacións do sector cultural e festivo que presenten proxectos de tipo cultural relacionados coa consecución dalgún dos seguintes obxectivos: · Organizar actividades de promoción da cultura a través de calquera das súas manifestacións artísticas ou divulgativas. · Por en marcha iniciativas que impliquen a participación da cidadanía na creación cultural ou o coñecemento e goce de manifestacións culturais. · Desenvolver accións que melloren a comunicación entre axentes culturais, así como entre estes e o público en xeral. · Impulsar e/ou conservar as nosas tradicións culturais, a través de disciplinas como a música, a danza, o canto, a memoria colectiva, etc. · Organizar festexos relacionados coas nosas tradicións. · Dar resposta ás demandas sociais en relación á creación de eventos e espazos para a convivencia lúdica e a recreación. · Colaborar coa Concellería de Cultura na organización de actividades incluídas na programación anual ou coorganizar eventos e propostas culturais ou festivas. Os proxectos referiranse á organización de actividades culturais, formativas ou festivas, como poden ser cursos, charlas, actividades de promoción ou recuperación da cultura a historia e as tradicións locais; mostras certames, exposicións; actividades de fomento das artes literarias, plásticas, escénicas, audiovisuais ou musicais; organización de festivais ou de festas populares; edición de publicacións, etc. As citadas axudas concederanse con cargo ás partidas e dispoñibilidades orzamentarias máximas seguintes, contempladas no Orzamento Xeral da Corporación para 2017: Será de aplicación a seguinte lexislación: · A Lei Xeral de Subvencións. · A Lei de Subvencións de Galicia. · Regulamento da LXS, aprobado polo Real Decreto 887/2006, de 21 de xullo. · Os artigos 23 a 29 do Regulamento de Servizos das Administracións Locais. · Os artigos 25 e 72 da Lei Reguladora das Bases do Réxime Local. · artigo 232 do Regulamento de Ordenación e Funcionamento e Réxime Xurídico das Entidades Locais. · A Lei de Procedemento Administrativo Común. · A Resolución de 9/12/2015, da Intervención Xeral da Administración do Estado, pola que se regula o contido e periodicidade da información a remitir á nova Base de Datos Nacional de Subvencións. · A resolución do 10/12/2015 da Intervención Xeral da Administración do Estado, pola que se regula o proceso de rexistro e publicación de convocatorias de subvencións e axudas no Sistema Nacional de Publicidade de Subvencións. · As Bases de Execución do Orzamento Municipal para 2017, especialmente a Base 36. Poderán solicitar subvencións as asociacións culturais e persoas xurídicas sen ánimo de lucro que cumpran os seguintes requisitos: 3.1. Estar inscritas no Rexistro Municipal de Asociacións, no momento da solicitude. No caso de que a información que conste no citado rexistro non estea actualizada, a entidade solicitante deberá completala aportando a información necesaria.3.2. Ter como obxecto social a realización de actividades relacionadas directamente cos fins da subvención.3.3. Desenvolver as súas actividades no termo municipal.3.4. Non ter pendente de xustificación ningunha subvención ou axuda concedida polo Concello de Sada.3.5. Non estar incursas nalgunha das prohibicións previstas no artigo 13 da Lei 38/2003, de 17 de novembro, Xeral de Subvencións nin estar incluídas nos supostos de incapacidade ou incompatibilidade para a percepción de axudas ou subvencións públicas.3.6. As entidades solicitantes deberán atoparse ó día tanto nas súas obrigas tributarias cosa Axencia Tributaria, coa Seguridade Social e co Concello de Sada como nas súas obrigas legais co persoal que lles preste servizos.4.1. A concesión da subvención realizarase en réxime de concorrencia competitiva.4.2. Esta convocatoria será compatible con outras axudas de organismos ou institucións públicas ou privadas para o mesmo proxecto, pero o importe obtido pola suma das mesmas será tal que de forma illada ou en concorrencia coas outras subvencións non superarán o custe total da actividade.4.3. Con cargo a esta convocatoria poderá financiarse ata o 100% do custe total efectivo de cada proxecto presentado.4.4. Só serán subvencionables aqueles gastos estritamente correntes nos que incorran os beneficiarios para o desenvolvemento das súas actividades. Poderán incluírse como gastos unicamente os que poidan acreditarse como realizados antes do remate do prazo máximo de xustificación.4.5. O pagamento deberá quedar acreditado documentalmente mediante a utilización dalgún dos medios previstos na base 8.4.6. Son obrigas do/a beneficiario/a: · Realizar as actividades que fundamentaron a concesión da subvención, acreditando convenientemente a súa realización no prazo establecido. · Sinalar en todo tipo de publicidade que a actividade conta co financiamento do Concello, coa expresión “colabora a Concellería de Cultura do Concello de Sada” e incluíndo os logos que lles serán facilitados. · Asumir todas as responsabilidades legais e civís das actividades que realicen. A tales efectos esixirase a subscrición do correspondente seguro de responsabilidade civil, debendo presentarse o cumprimento deste requisito xunto coa presentación da xustificación documental do gasto. · Comunicar ao Concello a concesión de subvencións de calquera entidade pública ou privada que reciban. O incumprimento desta obriga poderá dar lugar á esixencia das responsabilidades que determine a lexislación vixente, incluíndo o reintegro de parte ou da totalidade da subvención en caso de que esta xa fose percibida. · Destinar a subvención exclusivamente aos fins para os que foi outorgada, quedando expresamente prohibida calquera alteración de destino non autorizada polo Concello. · O sometemento ás actuacións de comprobación do Concello da efectiva realización das actividades para as que se outorga a subvención. · Facilitar canta información sexa requirida polo Concello e someterse ás posibles actuacións de control. · Estar ao corrente das súas obrigas fiscais co Concello, situación que se comprobará de oficio por este Concello. As solicitudes deberán formularse nos modelos normalizados que se facilitarán no Rexistro Xeral do Concello de Sada, no Departamento de Cultura sito na OMIX (Avda. da Mariña 46) ou na páxina web do Concello (www.concellodesada.com). As solicitudes serán asinadas pola persoa representante da entidade solicitante e irán dirixidas á Alcaldía. Serán presentadas no Rexistro electrónico do Concello de Sada ou por calquera dos medios sinalados no artigo 16.4. da Lei 39/2015 de 1 de outubro, do Procedemento Administrativo Común das Administracións Públicas. Achegarase co modelo a seguinte documentación: a) Instancia individualizada (modelo normalizado) por cada modalidade de actividade, asinada pola persoa que presida a entidade, asociación, ou por quen teña conferida a delegación (debendo acreditar debidamente tal circunstancia), na que conste a finalidade e contía de subvención que se solicita. b) Copia do CIF da entidade e do NIF persoa que a represente (presidente/a ou a persoa en quen se delegue a representación). c) Estatutos da entidade e inscrición no rexistro. No caso de comisións de festexos acta de constitución da Comisión. d) Certificado expedido pola persoa que ostente a Secretaría da entidade, na que se acredite o acordo adoptado polo Órgano de Goberno no cal se decide solicitar a subvención. e) Certificación dos datos bancarios da entidade a efectos dos posibles ingresos relacionados con esta convocatoria. f) Certificación do número de socios activos. a) Programa ou memoria detallada das actividades realizadas ou que se pretenden realizar no ano 2017, con especificación de: datas e lugares de realización, obxectivos, número de beneficiarios e fins concretos aos que se destinarán os fondos, recursos persoais e medios técnicos a empregar, información de interese para a valoración segundo os criterios establecidos nestas bases reguladoras. b) Memoria económica do proxecto, detallando dos gastos previstos para a organización das actividades do proxecto, previsión de ingresos, coeficiente de financiamento propio previsto, existencia doutras axudas públicas, etc. c) Comunicación de se lles foron outorgadas outras subvencións para a mesma actividade procedentes de calquera administración ou ente público ou privado. Será obriga comunicar aquelas outorgadas con data posterior á presentación de solicitude. · No caso de que os documentos solicitados xa estivesen en poder do Concello o solicitante poderá facer uso do seu dereito a non presentalos novamente (artigo 28.3 da LPAC), facendo constar a data e o órgano ou dependencia municipais en que foron presentados, e sempre que non teñan transcorrido máis de 5 anos dende a data de finalización do procedemento para o que os documentos foran presentados. As asociacións inscritas no Rexistro Municipal de Asociacións están exentas de presentar a documentación sinalada no apartado 5.1, debendo presentar fotocopia do documento que acredite a súa inscrición. No caso de existencia de cambios respecto do ano anterior que afecten á xunta directiva, enderezo social, conta bancaria ou estatutos, deberá comunicarse ditas actualizacións coa presentación das solicitudes. · A documentación que se entregue deberá estar compulsada ou presentarse xunto có orixinal para o seu cotexo polo persoal do Rexistro Municipal. · O defecto, erro ou ausencia na presentación da documentación á que se refire esta base 5 deberase solucionar no prazo de dez días desde a recepción do requirimento. De non facelo arquivarase o expediente sen máis trámite. Aportarase declaración responsable da persoa representante da entidade do cumprimento das seguintes condicións: a) Declaración responsable de non estar incurso en ningunha das causas que determina o artigo 13.2 da Lei 38/2003, de 17 de novembro, Xeral de Subvencións. b) Declaración responsable de estar ó corrente das obrigas fiscais coa Axencia Tributaria, coa Facenda Galega, coa Seguridade Social e co Concello de Sada. c) Declaración de non ter pendente de xustificación ningunha outra subvención municipal outorgada. Con anterioridade á proposta de resolución de concesión da subvención requiriráselle ás entidades a presentación da documentación que acredite a realidade dos datos contidos nas declaracións citadas, cun prazo de presentación non superior a 15 días. As solicitudes de subvención deberanse presentar no Rexistro Xeral do Concello ou na forma establecida no artigo 38.4 da Lei 30/1992 de réxime xurídico das administracións públicas e procedemento administrativo común, dirixidas á atención da Alcaldía. O prazo de presentación de solicitudes comezará ó día hábil seguinte ó de publicación do extracto desta convocatoria no Boletín Oficial da Provincia e terá unha duración de 15 días naturais, sendo as 14:00h. dese día a hora límite de presentación. O departamento de Cultura, será o encargado de instruír os expedientes, comprobando que os posibles beneficiarios cumpran cos requisitos esixidos, e elevando logo informe á Comisión de Valoración. Á vista do informe, a Comisión de Valoración procederá á avaliación comparativa das solicitudes ou peticións conforme aos criterios e ponderacións establecidos que se describen nos seguintes puntos. As puntuacións outorgadas deberán ser motivadas convenientemente pola Comisión e elevadas á Alcaldía para a súa proposta de resolución. A Comisión de Valoración, como órgano colexiado, estará composta por: · Presidente: Alcalde da Corporación ou Concelleiro en quen delegue. · Secretario/a: actuará como secretario/a, sen voto, o persoal funcionario designado por Alcaldía. · Vogais: o Concelleiro da área, dous/dúas empregados/as municipais designadas polo Alcalde e o Secretario do Concello ou funcionario en quen delegue. As subvencións serán outorgadas pola Alcaldía, previo informe da comisión de valoración, debidamente motivada, de acordo cos seguintes criterios: 7.1.1. A súa representatividade no Concello, gozando de especial preferencia aquelas actividades consolidadas no tempo e que supoñan unha ampla mobilización social ou que se desenvolvan en colaboración con outras entidades/asociacións dentro do sector cultural/festivo municipal (ata 20 puntos). 7.1.2. Número de participantes e de beneficiarios directos das actividades (ata 10 puntos). 7.1.3. Carácter innovador e/ou distintivo dentro da oferta cultural promovida pola Concellería e/ou ofrecida polas restantes entidades culturais. (ata 20 puntos). 7.1.4. Grao de coordinación, complementariedade e colaboración coa programación desenvolvida coa Concellería de Cultura (ata 30 puntos). 7.1.5. O emprego da lingua galega na súa realización así como nos soportes publicitarios, redes sociais, programación… (ata 20 puntos). A Comisión de Valoración puntuará as solicitudes en base ós criterios expostos e poderá solicitar máis información ás entidades solicitantes en caso de que sexa necesario.7.2.1. A Comisión puntuará os proxectos solicitantes en función dos criterios descritos. Cada proxecto recibirá unha puntuación final que permitirá comparalo cos demais. A suma do total de puntos acadados polo total de proxectos presentados dará un valor polo cal se dividirá o importe do orzamento destinado a esta convocatoria de axudas. A cifra resultante será o valor en euros a que será equivalente cada punto, polo que o importe máximo da axuda á que pode optar cada proxecto viría de multiplicar esta cifra polos puntos acadados polo seu proxecto.7.2.2. O importe da axuda resultante deberá compararse co orzamento de gastos previstos na memoria económica, podendo sufrir as seguintes variacións: a) Se o importe da axuda é inferior ou igual ó 100% do orzamento previsto para o desenvolvemento do proxecto, proporase esa cifra como importe total da axuda. b) En caso de que o importe da axuda sexa maior que o 100% do orzamento previsto para o desenvolvemento do proxecto o importe final da axuda axustarase ó importe do orzamento presentado na memoria económica.7.2.3. Os proxectos seleccionados e as contías provisionais serán notificados ás entidades beneficiarias. A partir dese momento abrirase un prazo de 10 días naturais para que as entidades presenten a documentación que acredite o cumprimento das declaracións responsables do punto 5.3. 7.2.4. En caso de que a documentación solicitada non fose presentada no prazo establecido desestimarase a solicitude presentada por incumprimento das condicións necesarias. Unha vez realizada a valoración da Comisión, o órgano instrutor elevará a Alcaldía a proposta de resolución para a súa aprobación, co informe no que se concretará o resultado da avaliación efectuada. Unha vez aprobada a proposta de resolución abrirase un prazo de 5 días naturais para a presentación de posibles reclamacións. Examinadas as alegacións dos interesados, formularase a proposta de resolución definitiva, que deberá expresar o solicitante ou a relación de solicitantes para os que se propón a concesión da subvención xunto coa contía concedida, especificando a súa avaliación e os criterios de valoración seguidos para efectuala. A obtención concorrente de subvencións doutras Administracións ou entidades públicas ou privadas en ningún caso poderá superar o custe da actividade. Se así fose, este feito daría lugar a unha modificación da resolución de concesión, reducindo a contía que proceda. Asemade, toda alteración dos proxectos valorados para a concesión da subvención poderá dar lugar, no seu caso, a modificacións no acordo de concesión. O acto de resolución da subvención esgota a vía administrativa. De acordo cos artigos 123 e 124 da Lei 39/2015 de 1 de outubro do Procedemento Administrativo Común das Administracións Públicas, contra dita resolución poderá interporse recurso potestativo de reposición ante a Xunta de Goberno deste Concello no prazo dun mes a contar desde o día seguinte ó da recepción da notificación, de conformidade co artigo 46 da Lei 29/1998 de 13 de xullo, da Xurisdición Contencioso-Administrativa. A resolución será notificada aos interesados, de acordo co previsto nos artigos 40 a 46 da Lei de Procedemento Administrativo Común. Do mesmo xeito, remitirase á Base de Datos Nacional de Subvencións para a súa publicación e publicarase na sede electrónica do Concello de Sada. O prazo para xustificar os proxectos finalizará o día 01-12-2017. Poderá ampliarse este prazo por solicitude dos interesados ou por proposta razoada da unidade xestora ata o 20-12-2017. De non presentarse a xustificación dentro do prazo fixado ou, de darse o caso, dentro do prazo ampliado, iniciarase expediente de anulación do correspondente compromiso por parte de Alcaldía. A resolución final notificaráselle á entidade e á Intervención municipal para o seu reflexo contable. • Os gastos xustificados deberán axustarse ós conceptos aprobados no orzamento inicial. Toda alteración das condicións tidas en conta para a concesión da subvención podería dar lugar á modificación da resolución da concesión. • Con carácter xeral non se admitirán como xustificantes facturas de bebidas alcohólicas, tabaco ou calquera outro produto considerado lesivo para a saúde. • O orzamento a xustificar será o equivalente ó importe total da subvención concedida. • No caso de obter outras subvencións doutras entidades públicas para o mesmo obxecto o orzamento subvencionado a xustificar será a suma do importe de todas as subvencións recibidas. • O importe das subvencións concedidas, en ningún caso poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá a entidade beneficiaria. • Considérase gasto realizado aquel que foi efectivamente pagado con anterioridade ó remate do período de xustificación determinado pola normativa reguladora da subvención. • As entidades beneficiarias das subvencións municipais deben utilizar formas de pago a terceiros previstas no apartado 8.4. das presentes bases. • A entidade beneficiaria deberá someterse ós procedementos de control ou auditoría que se establezan pola Intervención municipal, polos seus propios medios ou a través de empresas colaboradoras. Como resultado de ditos procedementos, poderá esixirse responsabilidade administrativa, consonte ó previsto na Lei 38/2003 Xeral de Subvencións e, de ser o caso, responsabilidade penal, de conformidade co Código Penal. Só serán admitidos os gastos realizados e pagados pola entidade beneficiaria. Considéranse gastos subvencionables os que de xeito innegable respondan á natureza da actividade subvencionada, resulten necesarios para a súa organización, sexan realizados no período de execución do proxecto e poidan ser xustificados convenientemente no prazo establecido nesta convocatoria. Non se inclúen como gastos subvencionables os de tipo financeiro, de asesoría xurídica ou gastos notariais ou rexistrais, garantías bancarias, etc. Non será considerado gasto subvencionable o importe do i. v. e. nos casos en que a entidade estea obrigada a realizar a declaración do citado imposto. A exención total ou parcial do pago deste imposto acreditarse mediante o certificado da Axencia Tributaria. Poderanse admitir como xustificantes de gasto os equipamentos relativos a materiais non inventariables que sexan necesarios para o normal desenvolvemento das actividades culturais das asociacións. A achega municipal aboaráselle á entidade beneficiaria unha vez que se presente axeitadamente a seguinte documentación: a) Memoria de actuación, subscrita pola persoa representante legal da entidade beneficiaria, xustificativa do cumprimento das condicións desta convocatoria, con indicación das actividades realizadas e dos resultados obtidos. b) Relación dos gastos realizados na que se indiquen os acredores co seu NIF, os documentos xustificativos (facturas) e os seus importes e as datas de pagamento. Tamén se indicarán as desviacións con respecto ó orzamento presentado na base 5. c) Xustificantes do gasto: achegaranse os orixinais ou copias debidamente compulsadas das facturas e demais xustificantes de gasto. Os documentos citados serán emitidos a nome do beneficiario da axuda e cumprirán cos requisitos previstos na normativa de aplicación. No caso de nóminas deberán presentarse a nómina xunto co documento de cotización á Seguridade Social. As facturas ou documentos análogos achegados, xustificativos dos gastos realizados obxecto da subvención, deberán corresponder ó exercicio 2017. d) Xustificantes de pagamento: as facturas ou documentos xustificativos que se presenten deben estar efectivamente pagados. Para acreditar o pagamento deberá achegarse a seguinte documentación xustificativa segundo corresponda: 1) Pagamento por transferencia: resgardo da entidade financeira da orde de transferencia realizada.2) Pagamento por domiciliación bancaria: resgardo da entidade financeira do débito na conta da entidade beneficiaria.3) Pagamento por cheque: copia do cheque emitido a nome do provedor.4) Pagamento en metálico: factura coa expresión “recibín en metálico” asinada e selada polo provedor ou alternativamente documento recibín do provedor no que se faga constar a identificación da factura e o seu importe.5) No caso de nóminas: xustificación de pagamento da nómina a través de calquera das formas reguladas nos apartados anteriores; xustificación do pagamento das cotizacións á Seguridade Social; xustificación do pagamento das retencións por IRPF. Calquera outra forma de xustificar o pagamento distinta ás relacionadas deberá ser obxecto de informe pola Intervención municipal para os efectos de determinar se queda suficientemente acreditado o pagamento do gasto xustificado para os efectos da súa admisión. e) Acreditación do cumprimento das obrigas tributarias coa Administración do Estado, Comunidade Autónoma e coa Seguridade Social, mediante certificado expedido polos órganos competentes das ditas administracións. f) Declaración doutras axudas ou subvencións solicitadas ou concedidas para a mesma finalidade. g) Certificación da conta bancaria, segundo o modelo que achegue a entidade bancaria emisora do certificado. h) No seu caso, proba do cumprimento das obrigas asumidas na cláusula 5 mediante a achega de documentos nos que conste a publicidade do financiamento municipal. Á vista da documentación xustificativa presentada o órgano competente valorará o cumprimento das actividades subvencionadas e, se a documentación é correcta, procederase ó pagamento da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. O aboamento da subvención materializarase mediante ingreso na conta sinalada pola entidade. Será de aplicación o réxime sancionador previsto na Lei 38/2003, Xeral de Subvencións, coas especificacións indicadas na súa disposición adicional décimo cuarta. DILIXENCIA.- Para facer constar que as presentes bases foron aprobadas pola Xunta de Goberno Local de data 19/10/2017. Sada, 27 de outubro de 2017 O alcalde Oscar Benito Portela Fernández